Vladimir Sidorkin

Vladimir Sidorkin (sündinud 9. mail 1986) on Eesti ujuja.

Sidorkin õpib Moskvas Venemaa riiklikus kehakultuuri-, spordi- ja turismiülikoolis.

 Saavutused 
2008. aasta Pekingi olümpiamängudel püstitas Vladimir Sidorkin 200 meetri vabaujumise uueks Eesti rekordiks 1.51,27. Eelmine Eesti rekord samal distantsil oli pärit aastast 1982, kui Ivar Stukolkin ujus 200 meetrit vabalt 1.51,93. 

Septembris 2008 Kaasanis toimunud esimese Venemaa Universiaadi ujumisvõistlustel tuli Vladimir Sidorkin neljakordseks üliõpilasmeistriks.

2008. aastal Horvaatias Rijekas toimunud lühirajaujumise Euroopa meistrivõistlustel parandas ta 200 m vabaujumises enda nimel olevat Eesti rekordit 1,23 sekundi võrra. Selle distantsi uueks Eesti rekordiks 25-meetrises basseinis sai 1.46,09.

2009. aasta veebruaris Peterburis peetud lühirajaujumise Venemaa meistrivõistlustel läbis Vladimir Sidorkin 200 m vabaujumise distantsi ajaga 1.45,43, mis on ka uus Eesti rekord. 

 Isiklikud rekordid 
Vladimir Sidorkini isiklikud rekordid 25 m basseinis.

 Ala  Tulemus  Aeg Koht Märkused 100 m vabaujumine  47,99   12. detsember 2008   Rijeka  Eesti rekord 200 m vabaujumine  1.45,43   9. veebruar 2009   Peterburi  Eesti rekord

Vladimir Sidorkini isiklikud rekordid 50 m basseinis.
 Ala  Tulemus  Aeg Koht Märkused 200 m vabaujumine  1.51,27   10. august 2008   Peking  Eesti rekord

Välislingid

 Sidorkin sai Venemaal neli kulda

Kategooria:Eesti ujujad
Kategooria:Sündinud 1986